श्रीजी मंदिर में 10 साल बाद प्रसाद के दाम बढ़े
भास्कर न्यूज| नाथद्वारा (राजसमंद)
श्रीनाथजीमंदिर में प्रसाद मनोरथ की दरों में 10 साल बाद वृद्धि की गई है। गुरुवार तक 100 रुपए में मिलने वाले प्रसाद की दर शुक्रवार को 150 रुपए कर दी गई।
मनोरथ की दरें 20 प्रतिशत तक बढ़ाई गई हैं। इससे शयन भोग की दर 920 रुपए से बढ़कर 1000 रुपए, दिनभर के मनोरथ की दर 19,300 से बढ़ा 20,500 रुपए कर दी गई है।
पाव राजभोग अब 6300 के बजाय 7200, आधा राजभोग 7800 की जगह 8700, पूरा राजभोग 11388 रुपए के बजाय 12,900 रुपए में कराया जा सकेगा। वृद्धि का फैसला मंदिर मंडल ने लिया है। गो दान की दर 2500 से बढ़ाकर 6500 रुपए की गई है।
bho_Deva mai_Deva hin_Deva hin_Deva hin_Deva